แนวโน้ม SET ไซด์เวย์แคบ หลังไร้ปัจจัยใหม่หนุน แนะติดตามแผนกระตุ้นศก.สหรัฐ
แนวโน้ม SET ไซด์เวย์แคบ หลังไร้ปัจจัยใหม่หนุน แนะติดตามแผนกระตุ้นศก.สหรัฐ
3 มี.ค. 2564

นายกิติชาญ ศิริสุขอาชา ผู้อำนวยการอาวุโสฝ่ายวิเคราะห์หลักทรัพย์รายย่อย บล.ซีจีเอส-ซีไอเอ็มบี (ประเทศไทย) กล่าวว่า ตลาดหุ้นไทยเช้านี้คาดว่าจะแกว่งไซด์เวย์ทั้งในแดนบวก-ลบในกรอบแคบ เนื่องจากไม่มีปัจจัยชี้นำใหม่เข้ามา ขณะเดียวกันตลาดหุ้นในภูมิภาคเอเชียเช้านี้ก็เคลื่อนไหวทั้งในแดนบวก-ลบ
ขณะที่ตลาดยุโรปบวกสวนทางตลาดสหรัฐฯติดลบ โดยฝั่งสหรัฐยังกังวลอัตราผลตอบแทนพันธบัตร (Bond yield) สหรัฐฯแม้ว่าจะลงมาเหลือ 1.4% จากก่อนหน้านี้แกว่งแถว 1.5-1.6% และยังต้องติดตามความคืบหน้ามาตรการกระตุ้นเศรษฐกิจของสหรัฐฯต่อไปด้วย รวมถึงติดตามการประชุมธนาคารกลางสหรัฐฯ (เฟด) ในวันที่ 16-17 มี.ค.นี้
ส่วนวันนี้ให้ติดตามการประชุมกลุ่มโอเปกพลัสที่จะมีขึ้นในวันที่ 3-4 มี.ค.นี้ จับตาเรื่องกำลังการผลิตน้ำมัน เนื่องจากตลาดคาดว่าจะมีการปรับเพิ่ม 1.3-1.5 ล้านบาร์เรล/วัน จะส่งผลให้ราคาน้ำมันย่อตัวลงและไปฉุดหุ้นในกลุ่มพลังงานในระยะสั้น อย่างไรก็ดี นักลงทุนยังคงจะเลือกลงทุนหุ้นเป็นรายตัวได้ หลังจากที่ผลประกอบการงวดไตรมาส 4/63 ของบริษัทจดทะเบียนออกมาดีกว่าคาดเป็นส่วนใหญ่ ทำให้คงจะมีการทยอยปรับประมาณการกำไรบริษัทจดทะเบียนกันในช่วง 1-2 สัปดาห์จากนี้
พร้อมให้แนวับ 1,500-1,495 จุด ส่วนแนวต้าน 1,510-1,517 จุด